వైద్యం వేంకటేశ్వరాచార్యులు
వైద్యం వేంకటేశ్వరాచార్యులు కర్నూలు మండలం రేమట గ్రామానికి చెందిన కృష్ణమ్మ, వి.పురుషోత్తం దంపతులకు కర్నూలులో01.04.1951 ఏప్రెల్‌ ఒకటిన జన్మించిన వైద్యం వేంకటేశ్వరాచార్యులు కర్నూలులోనే పెరిగారు. పాఠశాల విద్యను ఎసిపిపి ఉన్నతపాఠశాల ఉలిందకొండలో చదివారు. కళాశాల విద్యను మహబూబ్ నగర్ జిల్లాలోని మహారాణి ఆదిలక్ష్మమ్మ ఆర్ట్స్‌ అండ్‌ సైన్స్‌ కళాశాల గద్వాలలో చదివారు. స్నాతకోత్తరవిద్యను దూరవిద్యలో ఆంధ్ర విశ్వవిద్యాలయం విశాఖపట్నంలో చదివారు. 1975 నుండి 1999 వరకు సిల్వర్ జూబిలీ డిగ్రీ కళాశాల, కర్నూలు, 1999 నుండి 2004 వరకు ప్రభుత్వ డిగ్రీకళాశాల నంద్యాలలో, 2004 నుండి 2009 వరకు ప్రభుత్వ డిగ్రీకళాశాల బనగానపల్లెలో ఆచార్యులుగా పనిచేశారు. సుప్రసిద్ద కవులు కపిలవాయి లింగమూర్తి, ఆచార్య బిరుదురాజు రామరాజు, గడియారం రామకృష్ణ శర్మ, డా.శ్రీరంగాచార్య, సాహిత్య సాంగత్యంలో సాహిత్యంపై మమకారమేర్పడి రచనకు శ్రీకారం చుట్టారు.
కామాపంతుల సంపూర్ణ చంద్రిక
సంపూర్ణ చంద్రిక... భువనేశ్వరి, వేదుల సూర్యనారాయణశాస్తి దంపతులకు 1937లో ఆంధ్ర ప్రదేశ్ లోని పశ్చిమ గోదావరి జిల్లా, తణుకు లో జన్మించారు. చిన్నప్నటినుండే కళలపై ఆసక్తి ఉండడం గమనించిన ఈవిడ తాతగారు చర్ల భాష్యకారిశాస్త్రి బాల్యంలోనే సంగీతం నేర్పించారు. వీరికి చిన్నతనంలోనే వెంకట రామన్ తో వివాహం జరిగింది. వివాహం జరిగిన కొద్దిరోజుల్లోనే భర్త మరణించడంతో, తండ్రి దగ్గరే ఉండి ఎం.ఎ. (హిందీ), ఎం.ఎ. (మ్యూజిక్) లు చదివారు